als_Latn dik_Latn sag_Latn
Një vajzë tregon dramën që ka përjetuar pas divorcit të prindërve….
Unë jam 19 vjeçe dhe kam vendosur të shkruaj për të treguar historinë e dhimbshme të adoleshencës time që nuk ishte si e githë të tjerave, nuk kishte dalje, party dhe gezime sepse me duhej t’i rrija pranë familjes për shkak të trishtimit dhe traumës që na shkaktoi babai. Unë kam edhe një vëlla 15 vjeç. Ne jetojmë në një qytezë të vogël që është gati sa një lagje. Kur ishim fëmijë ishim të lumtur. Mami dhe babi punonin dhe na kishin krijuar të gjitha kushtet e nevojshme. Kur u rrita fillova të kuptoja që mes tyre kishte dhe probleme, po mendoja se ishte normale për çiftet. Në vitin e dytë të gjimnazit në qytet dolën fjalë se babi im shkonte me një vajzë të re që ishte gati moshatarja ime. Ajo jetonte në një qytet afër nesh.
Në familje u krijua një situatë shumë e keqe. Kjo ndikoi që edhe unë e vëllai të bëheshim tipa të mbyllur. Mami vetëm qante e mallkonte, babi vinte rrallë në shtëpi dhe vinte vetëm sa për t’u grindur me të. Më vinte shumë keq për mamin. Si përfundim, ai u fejua me atë vajzën e re dhe shkuan të jetonin në qytetin e saj. Ne ishim shumë keq. Përveç se duhet t’i rrija afër mamit, të mblidhja veten time, filluan edhe shoqet të më shmangeshin. Vetëm njëra prej tyre më ka mbështetur dhe nuk e di çdo kisha bërë pa ndihmën dhe fjalët e saj inkurajuese.
Por kjo nuk ishte më e keqja. Mami nuk po e përballonte dot. Flinte me qetësues çdo natë. Një ditë shkoi në Tiranë po më gënjeu, më tha do iki për një sebep. Më vonë shkoi dhe nja dy herë të tjera, po unë vetëm pas tre muajsh mora vesh që kishte pasur gjendra në gjoks. Nuk donte te me shqetesonte ngaqe isha maturante. Pas ndërhyrjes ishte më mirë. Ndërkohë me babin i kishim shkëputur marrëdhëniet. Nuk ia hapnim as cel as nuk donim te degjonim për të.
Para gjashtë muajsh më priste gjyshja tek dera e shkollës. Mendova se e kishte marrë malli dhe ju hodha në qafë. Por ajo kishte ardhur të më thoshte se isha bërë me një vëlla të vogël dhe do ishte mirë të shkoja ta shikoja se nuk bënte të mos flisnim me babin. “Nuk dua i thashë. Na mori në qafë. Na braktisi, na sëmuri mamin, na la mes katër rrugësh pa asnjë ndihmë ekonomike. Mos të dëgjoj më për të.” Ndërkohë mami e kishte ditur për shtatëzaninë e saj dhe nuk kishte treguar. Eh ç’ka duruar ajo femër.
Në tetor unë fitova shkollën në Tiranë. Mezi po ja dalim dhe po mendohem ta le e te gjej pune por mami nuk pranon. Asaj ju perseriten perseri gjendrat në shator (kishte dhe merakun e shkolles time), por edhe pse mjekët i thanë që s’ka rrezik unë kam shumë frikë. Nuk mundem më. I lutem zotit të gjejë mami një punë këtu, gjithashtu edhe unë dhe të nisim një jetë të re të tre së bashku./ikub/
als_Latn als_Latn als_Latn als_Latn als_Latn als_Latn